## La Generalitat oferix alternatives de transport per a garantir la mobilitat dels treballadors d’empreses amb activitats essencials

*** La Conselleria de Medi Ambient, Infraestructures i Territori acorda esta mesura amb la patronal i els sindicats
* Es fa una crida a minimitzar els desplaçaments i a utilitzar només el vehicle privat en els casos més necessaris**

La Generalitat oferix alternatives per a garantir la mobilitat dels treballadors d’aquelles empreses l’activitat de les quals és essencial, amb l’objectiu d’assegurar la continuïtat de servicis bàsics i minimitzar l’impacte de les inundacions.

Així s’ha traslladat des de la Conselleria de Medi Ambient, Infraestructures i Territori a la Confederació Empresarial Valenciana (CEV) i els representants dels principals sindicats. L’objectiu és que estos empleats que no puguen teletreballar puguen continuar amb la seua activitat.

La mesura busca assegurar el subministrament de béns i servicis bàsics a la població i impulsar un canal a través dels agents socials per a canalitzar les diverses sol·licituds de les empreses i els treballadors. D’esta manera, la Generalitat s’oferix a habilitar autobusos i a prendre altres mesures per a garantir que les diverses plantilles d’estes empreses acudisquen als centres de treball.

Des de la Conselleria es recomana que durant els pròxims dies es minimitzen els desplaçaments perquè es puguen continuar desenrotllant amb agilitat els treballs en la zona afectada i puguen arribar els subministraments a la zona de l’àrea metropolitana de València. De la mateixa manera, s’insta que tan sols s’utilitze el cotxe en cas que hi haja estricta necessitat, per a deixar lliures les vies i prioritzar el trànsit dels servicis essencials.

Fecha: 03/11/2024